CELEX: 62001CC0177
Language: fi
Date: 2002-03-21 00:00:00
Title: Julkisasiamiehen ratkaisuehdotus Geelhoed 21 päivänä maaliskuuta 2002. # Euroopan yhteisöjen komissio vastaan Ranskan tasavalta. # Jäsenyysvelvoitteiden noudattamatta jättäminen - Polykloorattujen bifenyylien ja polykloorattujen terfenyylien käsittelystä (PCB/PCT) annetun neuvoston direktiivin 96/59/EY 4 ja 11 artikla. # Asia C-177/01.

Tärkeä oikeudellinen huomautus

|

62001C0177

Julkisasiamiehen ratkaisuehdotus Geelhoed 21 päivänä maaliskuuta 2002.  -  Euroopan yhteisöjen komissio vastaan Ranskan tasavalta.  -  Jäsenyysvelvoitteiden noudattamatta jättäminen - Polykloorattujen bifenyylien ja polykloorattujen terfenyylien käsittelystä (PCB/PCT) annetun neuvoston direktiivin 96/59/EY 4 ja 11 artikla.  -  Asia C-177/01.  

Oikeustapauskokoelma 2002 sivu I-05137

Julkisasiamiehen ratkaisuehdotukset

1. Tässä asiassa Euroopan yhteisöjen komissio vaatii yhteisöjen tuomioistuinta toteamaan, ettei Ranska ole säädetyssä määräajassa antanut polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin 96/59/EY täydellisen täytäntöönpanon edellyttämiä lakeja, asetuksia ja hallinnollisia määräyksiä eikä ilmoittanut niistä. Tämän direktiivin 12 artiklassa säädetty täytäntöönpanon määräaika on päättynyt 16.3.1998.2. Direktiivin 96/59/EY 1 artiklan mukaan tämän direktiivin päämääränä on jäsenvaltioiden PCB:n valvottua käsittelyä, PCB:tä sisältävien laitteiden puhdistamista tai käsittelyä ja/tai PCB:n käsittelyä koskevan lainsäädännön lähentäminen, jotta ne voitaisiin tehdä kokonaan vaarattomiksi tämän direktiivin säännösten perusteella.3. Direktiivin 3 artiklan mukaan jäsenvaltioiden on ryhdyttävä tarpeellisiin toimenpiteisiin varmistaakseen, että käytetty PCB käsitellään ja PCB sekä PCB:tä sisältävät laitteet puhdistetaan tai käsitellään mahdollisimman pian. Sellaiset laitteet ja niissä olevat PCB-määrät, joista on tehtävä inventaario 4 artiklan 1 kohdan mukaisesti, on puhdistettava ja/tai käsiteltävä viimeistään vuoden 2010 loppuun mennessä.4. Direktiivin 4 artiklan 1 kohdan mukaan jäsenvaltioiden on varmistettava, että inventaariot tehdään laitteista, joiden PCB-määrät ylittävät 5 dm3, ja niiden on toimitettava komissiolle yhteenveto tällaisesta inventaarioluettelosta viimeistään 16.9.1999.5. Direktiivin 6 artiklan 3 kohdan mukaan laitteet, joita ei tarvitse inventoida 4 artiklan 1 kohdan mukaisesti ja jotka ovat osa muuta laitetta, on poistettava ja kerättävä erikseen, kun jälkimmäinen laite poistetaan käytöstä, kierrätetään tai käsitellään. Jäsenvaltioiden on 11 artiklan mukaan laadittava 16.9.1999 mennessä suunnitelmat inventaarioluettelossa olevien laitteiden ja niiden sisältämän PCB:n puhdistamiseksi ja/tai käsittelemiseksi sekä pääpiirteittäinen suunnitelma 6 artiklan 3 kohdassa tarkoitettujen laitteiden keräämiseksi ja myöhemmäksi käsittelemiseksi.6. Ranskan viranomaiset ovat toimittaneet komissiolle 18.1.2001 annetun asetuksen nro 2001/63, jossa säädetään menettelystä kansallisen inventaarion laatimiseksi laitteista, joissa on PCB:tä enemmän kuin 5 dm3, ja jonka on määrä olla perustana myöhemmin vahvistettavalle kansalliselle suunnitelmalle inventoitujen laitteiden puhdistamiseksi tai käsittelemiseksi. Asetuksen täytäntöönpanemiseksi annettiin 13.2.2001 päätös, jonka tarkoituksena on kehottaa PCB:tä sisältävien laitteiden omistajia ilmoittamaan niistä toimivaltaisille viranomaisille.7. Komissio on sitä mieltä, ettei kysymyksessä olevaa direktiiviä ole pantu täydellisesti täytäntöön Ranskan lainsäädännössä. Se toteaa ensinnäkin, ettei kansallisen inventaarion laatimiseksi tarvittavan menettelyn voimaansaattaminen poista sitä, ettei komissiolle ole toimitettu 4 artiklan 1 kohdan mukaista yhteenvetoa inventaarioluettelosta. Toiseksi komissio ei katso asetuksen antamisen riittävän poistamaan sitä, ettei kyseinen jäsenvaltio ole laatinut direktiivin 11 artiklan mukaisesti suunnitelmaa saastuneiden laitteiden puhdistamiseksi ja/tai käsittelemiseksi eikä pääpiirteittäistä suunnitelmaa inventaarioon sisältymättömien laitteiden keräämiseksi ja myöhemmäksi käsittelemiseksi.8. Ranskan hallitus ei kiistä komission väitteitä. Se vetoaa siihen, että direktiivin 4 ja 11 artiklassa tarkoitettujen velvoitteiden täyttämiseksi tarvittavan menettelyn luominen on kestänyt ennakoitua kauemmin ja että tietojärjestelmään liittyvät tekniset esteet ovat vielä pidentäneet viivytystä.Ratkaisuehdotus9. Tämän vuoksi esitän yhteisöjen tuomioistuimen harkittavaksi, että- se toteaisi, että Ranskan tasavalta ei ole noudattanut polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin 96/59/EY 4 ja 11 artiklan mukaisia velvoitteitaan, koska se ei ole toimittanut komissiolle yhteenvetoa inventaarioluettelosta laitteista, joiden PCB-määrät ylittävät 5 dm3, suunnitelmaa inventaarioluettelossa olevien laitteiden ja niiden sisältämän PCB:n puhdistamiseksi ja/tai käsittelemiseksi eikä pääpiirteittäistä suunnitelmaa 4 artiklan 1 kohdan mukaiseen inventaarioluetteloon kuulumattomien 6 artiklan 3 kohdassa tarkoitettujen laitteiden keräämiseksi ja myöhemmäksi käsittelemiseksi- se velvoittaisi Ranskan tasavallan korvaamaan oikeudenkäyntikulut.